વધુમાં આ લેટરમાં લખ્યું છે કે ઉત્તર ગુજરાત અને સૌરાષ્ટ્રના નામે સમગ્ર પાટીદાર પરિવારને અલગ કરવાનું આયોજન થઈ રહ્યું છે. હાર્દિક પટેલે પત્રમાં આગળ લખ્યું છે કે "જ્યારે પાસ દ્વારા સરકાર સમક્ષ 27 મુદ્દાઓ મૂકાયા હતા તો પછી 8 દિવસ બાદ 29 મુદ્દાઓને અલગથી મૂકવાનું કારણ મને તો શું સમગ્ર સમાજને પણ સમજાતું નથી. હું કોઈનો વિરોધ કરતો નથી, પરંતુ આનાથી સમાજને ગેરમાર્ગે દોરીને એકતા તોડવાનો પ્રયાસ થઈ રહ્યો છે."